วิเคราะห์บทสนทนาของคุณ นึกถึงสิ่งที่เขาทำ การขอความเห็นที่สอง
วิธีที่เขาคุยกับคุณสามารถบอกความรู้สึกที่แท้จริงที่เขามีให้กับคุณได้ ครั้งต่อไปที่คุณไปเที่ยวด้วยกันก็สังเกตน้ำเสียงและระดับความสนใจที่เขาให้คุณเวลาที่คุยกับคุณ เหล่านี้คือวิธีในการดูว่าเขาชอบคุณหรือไม่โดยการดูจากวิธีที่คุณคุยกัน:  ดูว่าเขาสบตาหรือไม่ เขากำลังให้ความสนใจคุณอย่างเต็มที่หรือมองไปรอบห้องเพื่อหาสิ่งที่ดีกว่าทำหรือไม่? เขาสบตาคุณเป็นบางครั้งแต่ยิ้มให้กับคุณเพราะเขารู้สึกอายหรือไม่? ดูว่าเขาให้ความสนใจคุณอย่างเต็มที่เวลาที่เขาคุยกับคุณหรือไม่ เขาก้มลงดูมือถือและหยุดเพื่อคุยกับคนอื่นหรือไม่? ถ้าใช่ เขาก็อาจจะไม่ได้กำลังพยายามทำให้คุณประทับใจแต่หากเขาคุยกับคุณเหมือนคุณเป็นบุคคลเดียวในโลกก็อาจเป็นเพราะเขาแอบชอบคุณ ดูว่าเขาพยายามทำให้คุณประทับใจหรือไม่ เขาเล่าเรื่องราวที่ทำให้เขาดูเป็นคนแข็งแกร่ง ตลกหรือรักการผจญภัยหรือไม่? ถ้าใช่ เขาแค่ต้องการให้คุณสนใจ ดูว่าเขาคุยกับคุณด้วยเสียงที่อ่อนเบาหรือไม่ สิ่งนี้อาจเป็นวิธีของเขาในการบอกให้คุณเข้าใกล้เขามากขึ้น หากผู้ชายคิดกับคุณเพียงแค่เพื่อน เขาก็อาจจะคุยกับคุณแตกต่างจากเมื่อเขาต้องการพยายามทำให้คุณประทับใจและทำให้คุณมองเขาว่าเป็นมากกว่าเพื่อน คุณไม่เพียงแต่ควรสังเกตวิธีที่เขาคุยกับคุณแต่ต้องสังเกตสิ่งที่เขาพูดถึงด้วย   ดูว่าเขาเปิดเผยข้อมูลส่วนตัวหรือไม่ หากเขาเปิดใจกับคุณเกี่ยวกับปัญหาที่เขามีกับเพื่อนหรือครอบครัว เขาก็ให้ความสำคัญกับความคิดเห็นของคุณและชอบคุณแต่หากเขาเปิดใจกับคุณเกี่ยวกับผู้หญิงคนใหม่ที่เขาชอบ คุณก็อาจจะเจอกับปัญหาแล้ว ดูว่าเขาพูดถึงวัยเด็กของเขาหรือไม่ สิ่งนี้เป็นเรื่องส่วนตัวสำหรับผู้ชายส่วนใหญ่และหากเขาเปิดใจกับคุณเกี่ยวกับเรื่องนี้ เขาก็อาจจะพยายามเข้าใกล้คุณมากขึ้น ดูว่าเขาชมเชยคุณหรือไม่ หากเขาพูดว่าคุณดูดีหรือหาวิธีที่แนบเนียนในการทำให้คุณรู้ว่าคุณน่าสนใจหรือตลก เขาก็อาจจะกำลังตกหลุมรักคุณ ดูว่าเขาแกล้งคุณหรือไม่ หากเขารู้สึกสบายใจมากพอที่ได้แกล้งคุณ เขาก็อาจจะชอบคุณ ดูว่าเขาพยายามวางตัวดีขึ้นเวลาที่อยู่กับคุณหรือไม่ หากคุณสังเกตว่าเขาเรอ สบถหรือทำตัวขยะแขยงเวลาที่อยู่กับพี่น้องผู้ชายของเขาแต่เขาไม่เคยสบถและพูดจาสุภาพเวลาที่อยู่กับคุณ เขาก็อาจจะกำลังพยายามทำให้คุณประทับใจ หากเขาคุยกับคุณเกี่ยวกับผู้หญิงคนอื่นก็อาจจะเป็นเพราะหนึ่งในสองเหตุผล เขาอาจจะชอบคุณและต้องการทำให้คุณหึงหรือเขาอาจจะเห็นคุณเป็นเพื่อนและต้องการคำปรึกษา เหล่านี้คือวิธีในการดูว่าเขาบอกคุณเกี่ยวกับผู้หญิงคนอื่นทำไม:  หากเขามักจะบ่นเกี่ยวกับผู้หญิงที่เขาไปเดทด้วยหรือพูดว่า "พวกเขาไม่ใช่สิ่งที่ฉันตามหา" เขาก็อาจจะกำลังบอกใบ้ว่าคุณคือคนที่ใช่ หากเขามักจะถามหาคำปรึกษาเกี่ยวกับความรักไม่ว่าเขาจะไปเดทกับใครก็ตามเขาก็อาจจะเห็นคุณเป็นเพื่อน หากเขาพูดว่าคุณมีคำปรึกษาที่ดีที่สุดเขาก็อาจจะไม่ได้เห็นคุณเป็นมากกว่าเพื่อน หากเขามักจะพูดถึงผู้หญิงคนล่าสุดของเขาแต่ไม่ได้ถามหาคำปรึกษาเขาก็อาจจะต้องการอวดเพื่อเอาชนะ แต่ระวังเพราะคุณคงไม่อยากเป็นแค่แต้มหนึ่งที่เขาล่า หากเขาเคยเปรียบเทียบผู้หญิงคนหนึ่งกับคุณโดยการพูดว่า “เขาก็ดีแต่ไม่ตลกเท่าเธอ” เขาก็อาจจะกำลังบอกคุณว่าเขาอยากไปเดทกับคุณแทน ภาษากายของเขาสามารถเป็นปัจจัยที่สำคัญในการแสดงให้คุณเห็นว่าเขาต้องการเข้าใกล้คุณมากขึ้นหรือเขาแค่มองเห็นคุณเป็นเพื่อน หากเขาโอบแขนรอบตัวคุณ คุณก็ต้องรู้ว่ามันเป็นเพราะเขาชอบคุณไม่ใช่แค่กอดคอแบบเพื่อน เหล่านี้คือวิธีในการดูว่าภาษากายของเขาบ่งบอกว่าเขาชอบคุณมากกว่าเพื่อนหรือไม่:  สังเกตวิธีที่เขานั่งข้างๆ คุณ เขาพยายามเข้าใกล้คุณมากขึ้นจนหัวเข่าของคุณสัมผัสกันหรือเขาพยายามนั่งให้ห่างจากคุณ? พยายามดูว่าเขาแอบจ้องคุณหรือไม่ หากคุณเห็นว่าเขาแอบสบตา เขินหน้าแดงและมองไปทางอื่น เขาก็อาจจะรู้ว่าเขาถูกจับได้ ดูว่าเขาหาข้ออ้างในการสัมผัสคุณหรือไม่ เขาสัมผัสตัวคุณเวลาที่คุณแข่งวอลเลย์บอลหรือฟุตบอลเล่นๆ และเขาขอให้คุณจับคู่กับเขาเวลาที่เล่นต่อสู้กันในสระว่ายน้ำหรือไม่? ดูว่าร่างกายของเขาหันมาหาคุณเวลาที่คุณคุยกันหรือไม่ เขาหันร่างกายมาหาคุณและทิ้งแขนไว้ข้างลำตัวหรือไม่? ถ้าใช่ เขาก็อาจจะต้องการให้ความสนใจกับคุณอย่างเต็มที่ ดูวิธีที่เขาสัมผัสผู้หญิงคนอื่น เขาโอบแขนรอบตัวผู้หญิงทุกคนหรือแค่คุณ? ดูว่าเขาค่อยๆ สัมผัสมือของคุณแม้เวลาที่เขาล้อเล่นหรือไม่ สิ่งนี้เป็นการกระทำที่ใกล้ชิดและมันอาจจะแสดงว่าเขาชอบคุณมาก เขาอาจจะเป็นเพื่อนที่ดีหรือสิ่งที่เขาช่วยทำให้คุณอาจมีความหมายมากกว่านั้น สังเกตทุกสิ่งที่เขาทำให้คุณและตีความหมายของมัน เหล่านี้คือวิธีในการสังเกต:  ดูว่าเขาใส่ใจคุณหรือไม่ เขาเอากาแฟมาให้คุณเวลาที่คุณติวหนังสืออย่างเคร่งเครียดหรือหาตั๋วหนังที่คุณเคยบอกว่าอยากดูหรือไม่? ถ้าใช่ เขาก็อาจจะจดจำทุกถ้อยคำของคุณและต้องการทำให้คุณมีความสุข ดูว่าเขาทำสิ่งที่ดีให้กับทุกคนหรือไม่ เขาเป็นแค่คนดีและชอบขับรถไปส่งและซื้อข้าวมื้อกลางวันมาให้ทุกคนหรือเขาทำสิ่งนี้ให้คุณคนเดียว? จำไว้ว่าหากเขาชอบคุณ เขาจะปฏิบัติกับคุณแตกต่างจากผู้อื่น หากเขาช่วยเหลือคุณทำงานบ้าน เช่น ซักผ้าให้คุณ เขาก็อาจจะต้องการเป็นแฟนของคุณ หากเขาเสนอความช่วยเหลือเกี่ยวกับรถของคุณ เขาไม่ได้ทำสิ่งนั้นเพียงเพราะว่าเขาเป็นมิตรแต่เขาต้องการทำให้คุณประทับใจในความเป็นผู้ชายของเขา คุณต้องดูวิธีที่เขาคุยกับผู้หญิงคนอื่นเพื่อดูว่าเขาปฏิบัติกับคนอื่นแบบเดียวกับที่ปฏิบัติกับคุณหรือเขาคิดว่าคุณเป็นคนพิเศษสำหรับเขา คุณไม่จำเป็นต้องจ้องหรือสะกดรอยตามเพื่อดูวิธีที่เขาปฏิบัติกับผู้อื่นและดูว่าสถานะของคุณคืออะไร  ดูว่าเขาเป็นคนชอบจีบหรือไม่ เขาจีบผู้หญิงทุกคนในห้องหรือแค่คุณ? จำไว้ว่าเขาอาจจะยังชอบคุณหากเขาจีบผู้หญิงคนอื่นแต่มันจะทำให้คุณไม่มีโอกาสอยู่ตามลำพังกับเขา คุณยังสามารถมองหาสัญญาณตรงข้าม เขาจีบผู้หญิงทุกคนยกเว้นคุณหรือไม่? มันอาจจะแปลว่าเขาไม่ได้จีบคุณเพราะคุณคือคนที่เขาชอบจริงๆ เขาอาจจะเคารพคุณมากเกินกว่าที่จะแกล้งหรือจีบแบบเดียวกับผู้หญิงคนอื่น เขาดูเขินอายเวลาที่ไปเที่ยวกับผู้หญิงคนใหม่ต่อหน้าคุณหรือไม่? ถ้าใช่ เขาก็อาจจะไม่ต้องการให้คุณเห็นความสัมพันธ์ของเขาเพราะเขาต้องการอยู่กับคุณมากกว่า ดูว่าผู้หญิงคนอื่นที่เขาไปเที่ยวด้วยรู้จักคุณหรือไม่ หากเขาอยู่กับผู้หญิงคนอื่นและเธอมองคุณเหมือนจะพูดว่า “ฉันเคยได้ยินเกี่ยวกับเธอ” ผู้หญิงคนนั้นก็อาจจะหึงเพราะคุณคือคนสำคัญของผู้ชาย หากเขาชอบคุณ เขาจะต้องการอยู่กับคุณให้มากที่สุดเท่าที่จะทำได้ เขาอาจจะลองทำสิ่งนี้ในวิธีที่แนบเนียนและไม่แนบเนียน เหล่านี้คือสัญญาณว่าเขาต้องการอยู่กับคุณเพราะเขาเห็นคุณเป็นมากกว่าเพื่อน:  หากเขาปฏิบัติกับคุณเหมือนคุณเป็นบุคคลเดียวในห้องเมื่อคุณอยู่ด้วยกันในกลุ่มใหญ่ หากคุณอยู่ที่งานปาร์ตี้ คอนเสิร์ตหรือในบาร์และคุณคุยกับเขามากที่สุดในคืนนั้น เขาก็อาจจะต้องการเข้าใกล้คุณมากขึ้น หากคุณมีเรียนห้องเดียวกันและเขาพยายามนั่งข้างคุณและแม้แต่จองที่นั่งข้างเขาเอาไว้ให้คุณ เขาก็อาจจะต้องการยกระดับความสัมพันธ์ สังเกตว่าคุณมักจะเจอเขาโดยบังเอิญในร้านกาแฟหรือมาหรือไม่ หากเขาเจอคุณบ่อยๆ เขาก็อาจจะกำลังสะกดรอยตามคุณแต่หากเขาบังเอิญอยู่ที่นั่นก็อาจเป็นเพราะเขาหวังว่าจะได้เจอคุณโดยบังเอิญ การใส่ใจกับวิธีและความถี่ที่คุณไปเที่ยวด้วยกันกับเวลาและสถานที่ที่คุณไปเที่ยวอาจทำให้คุณได้ข้อมูลเชิงลึกว่าเขาต้องการเจอคุณในฐานะเพื่อนหรือทั้งหมดนี้คือการไปออกเดท เหล่านี้คือจุดที่ควรจะพิจารณา:  สังเกตว่าคุณไปเที่ยวด้วยกันที่ไหน คุณเจอเขาในสถานที่ที่โรแมนติก เช่น สวนดอกไม้ ไวน์บาร์หรือสถานที่ที่คู่รักมักจะไปเที่ยวด้วยกันในคืนออกเดทหรือไม่ ถ้าใช่ เขาก็อาจจะต้องการสิ่งเดียวกับคุณ สังเกตว่าใครไปด้วยเวลาที่คุณเจอกัน หากคุณทั้งสองมักจะไปด้วยกันตามลำพังเขาก็อาจจะเห็นคุณเป็นคนรักแต่หากเขามักจะชวนเพื่อนอีก 10 คนไปด้วยเขาก็อาจจะเห็นคุณเป็นแค่เพื่อนคนหนึ่ง สังเกตว่าคุณไปเที่ยวด้วยกันเมื่อไหร่ หากคุณเจอเขาเดือนละครั้ง เขาก็อาจจะไม่ได้พยายามใช้เวลากับคุณแต่หากมันรู้สึกว่าคุณเจอเขาเกือบทุกวัน เขาก็อาจจะชอบคุณ สังเกตว่าคุณทำอะไรเวลาที่คุณไปเที่ยวด้วยกัน การไปดื่มกาแฟหรือทานมื้อเที่ยงมีไว้สำหรับเพื่อนแต่การไปทานมื้อเย็นหรือดูหนังในตอนเย็นเป็นกิจกรรมสำหรับคู่รัก สิ่งนี้อาจจะดูเหมือนง่ายแต่มันอาจจะบอกยากว่าเขาจีบคุณหรือไม่ ผู้ชายทุกคนมีการจีบที่แตกต่างกันและเหมือนจะมีหลายวิธีจีบเพื่อแสดงว่าเขาชอบคุณ เหล่านี้คือบางสัญญาว่าเขากำลังจีบคุณ:  หากเขาพยายามทำให้คุณหัวเราะเวลาที่คุณเรียนด้วยกันและเขียนเล่นในสมุดจดของคุณ เขาก็กำลังจีบคุณ หากเขาส่งสติ๊กเกอร์หาคุณหลายตัวเวลาที่ส่งข้อความ เขาก็กำลังจีบคุณ หากเขามักจะตีหรือผลักคุณเล่นๆ เขาก็กำลังจีบคุณ หากเขาชอบจับคุณกดน้ำเวลาที่อยู่ในสระว่ายน้ำ เขาก็กำลังจีบคุณ หากเขามักจะพยายามทำให้คุณหัวเราะ เขาก็กำลังจีบคุณ หากเขาเขินหน้าแดงเวลาที่คุณทั้งคู่หัวเราะ เขาก็กำลังจีบคุณ ถ้าคุณมีเพื่อนสนิทที่มักจะไปเที่ยวกับคุณทั้งสอง คุณก็สามารถถามเพื่อนได้ว่าผู้ชายชอบคุณหรือไม่ ความรักอาจจะทำให้คุณตาบอดจนไม่สามารถมองสถานการณ์ได้อย่างชัดเจนแต่เพื่อนของคุณอาจจะมองเห็น  ถามเพื่อนที่คุณไว้ใจที่รู้สถานการณ์เป็นอย่างดี หากเขาเคยเห็นคุณไปเที่ยวกันหลายครั้งเขาก็น่าจะมีความเห็น ขอให้เพื่อนมองสถานการณ์ครั้งต่อไปที่คุณสองคนไปเที่ยวด้วยกัน เพียงทำให้แน่ใจว่าเพื่อนของคุณไม่ทำตัวโจ่งแจ้งเกินไป เลือกเพื่อนที่มีความเห็นและคำตัดสินที่คุณเชื่อถือได้ เลือกเพื่อนที่มีความเข้าใจทางสังคมเพื่อให้ได้คำตอบที่ดีที่สุด บอกเพื่อนให้จริงใจกับคุณ หากพวกเขาไม่คิดว่าผู้ชายชอบคุณหรือแม้แต่รู้ว่าเขาชอบคนอื่น คุณก็สมควรได้รับรู้ความจริง นี่คือขั้นตอนที่อันตรายมาก มีผู้ชายเพียงไม่กี่คนที่จะแหกกฎและไม่วิ่งไปบอกคนที่คุณชอบว่าคุณถามคำถามนี้ แต่ถ้าคุณไม่รู้ว่าจะถามใครหรือคุณไว้ใจเพื่อนของเขามากคุณก็สามารถถามว่าเขารู้สึกยังไงกับคุณ  ถึงแม้นี่คือขั้นตอนที่เสี่ยงแต่เพื่อนของเขาจะมีคำตอบที่ดีกว่าเพื่อนของคุณเพราะพวกเขาได้รับข้อมูลโดยตรงจากผู้ชาย การถามเพื่อนของเขาว่าเขาชอบคุณหรือไม่อาจจะเป็นวิธีในการแอบบอกว่าคุณรู้สึกอย่างไร หากคุณกลัวที่จะบอกเขาด้วยตัวเอง ข้อมูลนี้จะไปถึงเขาอย่างเร็วที่สุดหากคุณบอกผิดคน เมื่อคุณรู้สึกคนข้างมั่นใจว่าผู้ชายชอบคุณและเบื่อที่จะรออ่านสัญญาณ มันก็อาจจะถึงเวลาที่คุณต้องบอกเขาว่าคุณรู้สึกอย่างไรและถามว่าเขารู้สึกแบบเดียวกันหรือเปล่า เขาอาจจะขี้อายและรู้สึกโล่งใจที่คุณเป็นคนเริ่มคุย นี่คือวิธีในการถามว่าเขาชอบคุณหรือไม่:  หาเวลาลำพังกับเขา ทำให้มั่นใจว่าคุณไม่ถามเขาเวลาที่เพื่อนเขากำลังมองอยู่ จริงใจและเปิดเผย เพียงพูดว่าคุณชอบเขาและต้องการรู้ว่าเขารู้สึกแบบเดียวกันหรือไม่ ก่อนที่เขาจะตอบก็บอกเขาว่ามันไม่ใช่เรื่องใหญ่หากเขาไม่ได้ชอบคุณ คุณควรทำสิ่งนี้ก็ต่อเมื่อคุณมั่นใจว่าเขาชอบคุณ หากเขาได้ส่งหลายสัญญาณว่าเขาชอบคุณก็อาจถึงเวลารอดูว่าอะไรจะเกิดขึ้น
สังเกตวิธีที่เขาคุยกับคุณ. สังเกตสิ่งที่เขาพูดถึง. ดูวิธีที่เขาคุยกับผู้หญิงคนอื่น. สังเกตภาษากายของเขา. ใส่ใจกับสิ่งที่เขาทำให้คุณ. ศึกษาการกระทำของเขากับผู้หญิงคนอื่น. ดูว่าเขาพยายามไปเที่ยวกับคุณหรือไม่. วิเคราะห์การไปเที่ยวของคุณ. ดูว่าเขาจีบคุณหรือไม่. ถามเพื่อนของคุณว่าคิดอย่างไร. หากคุณรู้สึกชัดเจนก็ลองถามเพื่อนของเขา. ถามเขาด้วยตัวเอง.
https://www.wikihow.com/Tell-if-He-Likes-You https://www.wikihow.com/Tell-if-He-Likes-You https://www.wikihow.com/Tell-if-He-Likes-You
Analyze Your Conversations Think About What He Does Ask for a Second Opinion